Source: http://diagwnismoidimosiou.blogspot.com/2015/03/
Timestamp: 2018-09-26 11:30:07+00:00
Document Index: 35287672

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΔΙΑΓΩΝΙΣΜΟΙ ΔΗΜΟΣΙΟΥ ΕΠΙΧΕΙΡΗΜΑΤΙΚΟΤΗΤΑ - ΕΠΙΔΟΤΗΣΕΙΣ ΔΗΜΟΣΙΑ ΕΡΓΑ: Μαρτίου 2015
Αύξηση κατώτατων μισθών στα 654 ευρώ από τον Οκτώβριο - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Προωθείται νομοσχέδιο για την αποκατάσταση του πλαισίου των συλλογικών διαπραγματεύσεων.
Τον Οκτώβριο αναμένεται η πρώτη δόση αύξησης του κατώτατου μισθού στα 654 ευρώ για όλους τους εργαζομένους στον ιδιωτικό τομέα. Με δύο διατάξεις, το υπουργείο Εργασίας σχεδιάζει αφενός την εξίσωση των μισθών που καταβάλλονται σε νέους και μεγαλύτερους σε ηλικία εργαζομένους, αφετέρου την εξίσωση του ημερομισθίου εργατοτεχνιτών και υπαλλήλων. Με τον τρόπο αυτό και εφόσον ψηφιστούν οι συγκεκριμένες διατάξεις, κανείς εργαζόμενος στον ιδιωτικό τομέα δεν θα αμείβεται με μισθό κάτω από 654 ευρώ.
Οι παρεμβάσεις αναμένεται να οριστικοποιηθούν τις επόμενες ημέρες. Για τον λόγο αυτό, πραγματοποιούνται στο υπουργείο Εργασίας συνεχείς συσκέψεις. Ειδικά για τον κατώτατο μισθό, το πρώτο κύμα παρεμβάσεων θα ολοκληρωθεί τον Οκτώβριο. Βάσει του σχεδιασμού, τον Οκτώβριο θα ισχύσει η εξίσωση των κατώτατων μισθών σε νέους έως 25 ετών και σε μεγαλύτερους, ώστε όλοι οι εργαζόμενοι, ανεξάρτητα από την ηλικία τους, να αμείβονται με τον ίδιο κατώτατο μισθό. Ο οποίος, με μια δεύτερη παρέμβαση θα οριστεί στα 654 ευρώ, καθώς θα εξισωθεί το κατώτατο ημερομίσθιο των εργατοτεχνιτών με αυτό των υπαλλήλων γραφείου, που σήμερα είναι κατώτερο. Στην πράξη, με τις δύο αυτές κινήσεις ο κατώτατος μισθός θα αυξηθεί για τους νέους από τα 510 ευρώ στα 586 ευρώ και στη συνέχεια, για όλους, στα 654 ευρώ που αντιστοιχούν στον κατώτατο μισθό των εργατοτεχνιτών επί 25 ημέρες εργασίας.
Στο ίδιο νομοσχέδιο θα υπάρχει και η πρόβλεψη για αύξηση του κατώτατου μισθού στα 751 ευρώ, εντός του 2016, πιθανότατα κατά το δεύτερο εξάμηνο του επόμενου έτους. Το δεύτερο νομοσχέδιο, σύμφωνα με τον σχεδιασμό του υπουργού Εργασίας Πάνου Σκουρλέτη, θα αφορά την αποκατάσταση του πλαισίου των συλλογικών διαπραγματεύσεων και μεταξύ άλλων θα περιλαμβάνει διατάξεις για τη μετενέργεια των συλλογικών συμβάσεων, τo ξεπάγωμα των τριετιών (χωρίς αναδρομική ισχύ), την επαναφορά της επεκτασιμότητας των συλλογικών συμβάσεων και το νέο θεσμικό πλαίσιο λειτουργίας του ΟΜΕΔ.
«Aριστοτελική Λογική», ομιλητής ο καθηγητής κ. Φάνης Kακριδής αύριο, στο Aμφιθέατρο «Aγγελος Γουλανδρής» στη σειρά ομιλιών-μαθημάτων του Mουσείου Γουλανδρή Φυσικής Iστορίας - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Tο παλαιότερο βιβλίο που φυλάσσεται στη Δημόσια Bιβλιοθήκη Biblioteca Publica del Estado - Biblioteca Provincial de Huelva, στην Iσπανία. Mία έκδοση της «Aριστοτελικής Λογικής», που τυπώθηκε στη Λυών το 1570!
Mέσα στη λεκτική απεραντολογία που τείνει να δημιουργήσει «σχολή ασάφειας», παρήγορον είναι ότι το Mουσείο Γουλανδρή Φυσικής Iστορίας παραμένει σταθερό και πιστό στην πολιτιστική και περιβαλλοντική αποστολή του. Αύριο, Tετάρτη 18 Mαρτίου, ώρα 7 μ.μ., συνεχίζεται η σειρά ομιλιών-μαθημάτων για τον Aριστοτέλη που διοργανώνει φέτος το Mουσείο Γουλανδρή Φυσικής Iστορίας, με τον καθηγητή κ. Φάνη Kακριδή να μιλάει με θέμα την «Aριστοτελική Λογική». Στην «Aριστοτελική Λογική», αρχή και βάση της ορθολογικής σκέψης, στήριξε ο Aριστοτέλης τα συστηματικά, φυσιογνωστικά του έργα. Aιώνες μετά, εξακολουθεί να αποτελεί πυξίδα κάθε επιστημονικής νοητικής πορείας, τη βασική μέθοδο για όλες τις επιστήμες.
«Hταν σωστό, και το περιμέναμε» –όπως λέει ο καθηγητής κ. Φάνης Kακριδής– «η σειρά των ομιλιών για τον Aριστοτέλη, που με επιτυχία διοργανώνει φέτος στο αμφιθέατρο “Aγγελος Γουλανδρής”, να επικεντρωθεί στα φυσικά και στα φυσιογνωστικά έργα του φιλοσόφου. Θα ήταν ωστόσο λάθος, αν δίπλα στα παραπάνω δεν είχε προβλεφθεί και μια ομιλία για το “Oργανον”, όπως ονομάστηκαν τα συνολικά έξι αριστοτελικά συγγράμματα, τα σχετικά με την επιστήμη του ορθού λόγου, τη Λογική. Mπορεί στα νεότερα χρόνια η ορθολογική σκέψη να έχει δεχτεί αυστηρή κριτική, π.χ. από τον Kαντ, μπορεί δίπλα της να αναπτύχθηκαν εναλλακτικές μορφές σαν την Tυπική, την Tροπική και τη Mαθηματική Λογική, μπορεί ακόμα στα σχολεία μας το ανεξάρτητο μάθημα της Λογικής να καταργήθηκε. Δεν παύει, όμως, γι’ αυτό η Λογική, όπως τη μελέτησε, την πρόβαλε και την εφάρμοσε ο Aριστοτέλης στα συστηματικά του έργα, να αποτελεί προϋπόθεση και οδηγό σε κάθε επιστημονική πορεία».
Γι’ αυτήν την «Aριστοτελική Λογική» θα μιλήσει ο ομότιμος καθηγητής Kλασικής Φιλολογίας στο Πανεπιστήμιο Iωαννίνων, κ. Φάνης Kακριδής, στο αμφιθέατρο «Aγγελος Γουλανδρής» του MΓΦI, με αθρόα προσέλευση νέων φοιτητών και μη, που θα κάνουν ερωτήσεις, θα πάρουν απαντήσεις και στο τέλος θα παραλάβουν βεβαίωση συμμετοχής, όπως έγινε ήδη στις ομιλίες με τους καθηγητές Mυρτώ Δραγώνα-Mονάχου και Bασίλη Kάλφα, με κατάμεστο αμφιθέατρο.
Oι επόμενοι ομιλητές είναι:
• O καθηγητής Γενετικής του AΠΘ, Zαχαρίας Σκούρας, με θέμα «Bιολογικά», την Tετάρτη 22 Aπριλίου, στις 7 μ.μ.
• Kαι την Tετάρτη 13 Mαΐου, στις 7 μ.μ., ο ομότιμος καθηγητής του EMΠ, Θεοδόσης Tάσιος, με θέμα «Tα μετεωρολογικά και τα μικρά φυσικά».
Ο κ. Φάνης Kακριδής
Φάνης Kακριδής, ομότιμος καθηγητής Kλασικής Φιλολογίας στο Πανεπιστήμιο Iωαννίνων. «Aπό Δασκαλόσογο» όπως λέγεται: παππούς Θεοφάνης, πατέρας Iωάννης, μητέρα Oλγα, αδελφή Eλένη –όλοι φιλόλογοι. Σπουδές στο Aριστοτέλειο Πανεπιστήμιο Θεσσαλονίκης, στα Πανεπιστήμια Mαγεντίας και Tυβίγγης (Τίμπιγκεν), όπου υπηρέτησε ως λέκτορας για την αρχαία και νέα ελληνική γλώσσα (από το 1959-1964). Tο 1964 εξελέγη καθηγητής Kλασικής Φιλολογίας στο νεοσύστατο τότε Πανεπιστήμιο Iωαννίνων ώς το 1982, με διακοπή στη δικτατορία όταν απολύθηκε, για να επιστρέψει με τη μεταπολίτευση. Eχει ασχοληθεί επιστημονικά με την επική ποίηση και το αττικό δράμα, λιγότερο με την τραγωδία, περισσότερο με την κωμωδία. Oπως λένε οι νέοι: «Mιλάει ο Kακριδής; Πάω να τον ακούσω». Tην Tετάρτη, λοιπόν, με θέμα την «Aριστοτελική Λογική» θα τον ακούσουμε στο Mουσείο Γουλανδρή, όλες οι ηλικίες. Tελευταίο του έργο η Aρχαία Eλληνική Γραμματολογία, που προορίζεται για καθηγητές και μαθητές της Mέσης Eκπαίδευσης.
Ο Θεόδωρος Αντωνίου στην Ακαδημία Αθηνών
Aπόψε, Tρίτη 17 Mαρτίου 2015, και ώρα 19.00, στη Δημόσια Συνεδρία, γίνεται η υποδοχή του Aκαδημαϊκού κ. Θεόδωρου Aντωνίου, συνθέτη, ομότιμου καθηγητή της Μουσικής στο Πανεπιστήμιο Bοστώνης. Tον νέο Aκαδημαϊκό θα προσφωνήσει ο πρόεδρος της Aκαδημίας Aθηνών κ. Δημήτριος B. Nανόπουλος και θα τον παρουσιάσει ο Aκαδημαϊκός κ. Σπύρος A. Eυαγγελάτος. Aκολουθεί η ομιλία του κ. Θεόδωρου Aντωνίου, με θέμα «Δημήτρης Mητρόπουλος: μέγας Eλληνας, άνθρωπος και ανυπέρβλητος μουσικός».
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 5:17 π.μ.
Προκήρυξη του ΑΣΕΠ για 110 θέσεις στη ΔΕΗ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Προκύρηξη 110 θέσεων προσωπικού με σχέση εργασίας ιδιωτικού δικαίου αορίστου χρόνου.
Πανεπιστημιακής και Τεχνολογικής Εκπαίδευσης στη ΔΕΗ, εκδόθηκε από το ΑΣΕΠ.
Η υποβολή των αιτήσεων γίνεται και ηλεκτρονικά με την διαδικασία να αρχίζει στις 15 Απριλίου και να λήγει στις 29 Απριλίου 2015. Οι υποψήφιοι πρέπει να υποβάλουν την ηλεκτρονική αίτηση συμμετοχής μέσω του διαδικτυακού τόπου του ΑΣΕΠ, ακολουθώντας τις οδηγίες που παρέχονται στην προκήρυξη.
Σημειώνεται ότι το ΦΕΚ της προκήρυξης έχει καταχωριστεί και διατίθεται δωρεάν από το Εθνικό Τυπογραφείο και από το Γραφείο Εξυπηρέτησης Πολιτών του ΑΣΕΠ (Πουλίου 6).
Οι ενδιαφερόμενοι πρέπει να αναγράψουν στο φάκελο την αντίστοιχη κατηγορία εκπαίδευσης (ΠΕ ή ΤΕ) θέσης την οποία διεκδικούν.
ΠΗΓΗ: Peri…volos
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 4:44 π.μ.
Ημερίδα: Να μην χαθεί ούτε ευρώ από την επιχειρηματικότητα - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Ιδιαίτερα ενδιαφέρουσα ήταν η εκδήλωση που οργάνωσε το βράδυ της Δευτέρας η Διαχειριστική Ευρωπαικών Προγραμμάτων Δυτικής Ελλάδας, Πελοποννήσου, Ηπείρου και Ιονίων Νήσων, σε συνεργασία με το Επιμελητήριο Ιωαννίνων και αφορούσε στην ενημέρωση για τις δράσεις που μπορούν να στηρίξουν την επιχειρηματικότητα.
Οι δύο βασικοί άξονες που επικεντρώθηκε η εκδήλωση ήταν η ενίσχυση των μικρομεσαίων που δραστηριοποιούνται στους τομείς μεταποίησης, τουρισμού, εμπορίου και υπηρεσιών και στην ολοκληρωμένη παρέμβαση για τη στήριξη της γυναικείας απασχόλησης μέσω ενίσχυσης της επιχειρηματικότητας.
Σκοπός της εκδήλωσης ήταν η παροχή χρήσιμων οδηγιών και διευκρινίσεων για την ορθή υλοποίηση των έργων και την ομαλή και χωρίς απώλειες εκταμίευση της δημόσιας χρηματοδότησης, δηλαδή της επιχορήγησης.
Το ενδιαφέρον που εκδηλώθηκε ήταν μεγάλο και η συμμετοχή αυξημένη.
Βασικοί ομιλητές ήταν η Διευθύντρια της Διαχειριστικής Μάγδα Πετροπούλου, ο Βασίλης Αϊβαλής από την διεύθυνση μεταποίησης, ο Λουκάς Σπηλιόπουλος από τη διεύθυνση εμπορίου υπηρεσιών και ο Άγγελος Σταυρόπουλος, Συντονιστής Γυναικείας Επιχηρηματικοτητας στον ΕΦΕΠΑΕ και στην Διαχειριστική .
Κατά τη διάρκεια της συζήτησης που έγινε δόθηκαν πολλές απαντήσεις σχετικά με την υλοποίηση των προγραμμάτων και όλα τα στελέχη της Διαχειριστικής εξέφρασαν τη βεβαιότητα για ομαλοποίηση των πληρωμών.
Βασικό σύνθημα, με τη συνεργασία όλων να μην χαθεί ούτε ένα ευρώ, από τα χρήματα που προορίζονται για την ενίσχυση των μικρομεσαίων.
Ήταν από τις εκδηλώσεις που είχαν πραγματικά να προσφέρουν πολλά κι ενδιαφέροντα και δεν έγιναν απλά για να γίνουν.
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 4:35 π.μ.
Έγκριση για 16 προσλήψεις στο Δήμο Πολυγύρου - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Έγκριση για 16 προσλήψεις στο Δήμο Πολυγύρου Για τις ανάγκες του Δημοτικού Ωδείου, εγκρίνει τον προγραμματισμό προσλήψεων προσωπικού ιδιωτικού δικαίου ορισμένου χρόνου μέγιστης διάρκειας οκτώ μηνών για αμειβόμενους από έσοδα προερχόμενα αποκλειστικά από αντίτιμο που εισπράττει το Μορφωτικό-Πολιτιστικό-Αθλητικό και Κοινωνικό Νομικό Πρόσωπο Δήμου Πολυγύρου «Αριστοτέλης» για την παροχή της συγκεκριμένης υπηρεσίας από τους ωφελούμενους έτους 2015. Η πρόσληψη αφορά στην κάλυψη των παρακάτω θέσεων: Α/Α ΚΛΑΔΟΣ ΕΙΔΙΚΟΤΗΤΑ ΘΕΣΕΙΣ ΑΝΤΙΚΕΙΜΕΝΟ ΕΡΓΑΣΙΑΣ 1 ΠΕ ΜΟΥΣΙΚΟΣ ΑΝΩΤΕΡΩΝ ΘΕΩΡΗΤΙΚΩΝ 1 Διδασκαλία ανώτερων θεωρητικών 2 ΔΕ ΜΟΥΣΙΚΟΣ ΦΙΛΑΡΜΟΝΙΚΗΣ ΜΠΑΝΤΑΣ 2 Διδασκαλία φιλαρμονικής μπάντας 3 ΔΕ ΜΟΥΣΙΚΟΣ ΜΟΥΣΙΚΗΣ ΠΡΟΠΑΙΔΕΙΑΣ 1 Διδασκαλία μουσικής προπαιδείας 4 ΠΕ ΜΟΥΣΙΚΟΣ ΜΕΙΚΤΗΣ ΧΟΡΩΔΙΑΣ 1 Διδασκαλία μεικτής χορωδίας 5 ΔΕ ΜΟΥΣΙΚΟΣ ΦΛΑΟΥΤΟΥ 1 Διδασκαλία φλάουτου 6 ΔΕ ΜΟΥΣΙΚΟΣ ΒΙΟΛΙΟΥ 1 Διδασκαλία βιολιού 7 ΔΕ ΜΟΥΣΙΚΟΣ ΚΙΘΑΡΑΣ 2 Διδασκαλία κιθάρας 8 ΔΕ ΜΟΥΣΙΚΟΣ ΠΙΑΝΟΥ 2 Διδασκαλία πιάνου 9 ΔΕ ΒΙΟΛΑΣ 1 Διδασκαλία βιόλας 10 ΔΕ ΜΟΥΣΙΚΟΣ ΒΥΖΑΝΤΙΝΗΣ ΜΟΥΣΙΚΗΣ 1 Διδασκαλία βυζαντινής μουσικής 11 ΔΕ ΕΜΠΕΙΡΟΤΕΧΝΗΣ ΠΑΡΑΔΟΣΙΑΚΑ ΚΡΟΥΣΤΑ ΝΤΡΑΜΣ 1 Διδασκαλία κρουστών ντραμς 12 ΔΕ ΜΟΥΣΙΚΟΣ ΧΟΡΩΔΙΑΣ 1 Διδασκαλία χορωδίας 13 ΔΕ ΜΟΥΣΙΚΟΣ ΘΕΩΡΙΤΙΚΩΝ 1 Διδασκαλία θεωρητικών ΣΥΝΟΛΟ 16 Η πρόσληψη του ανωτέρω προσωπικού για διάρκεια έως οκτώ μήνες κρίνεται απαραίτητη, δεδομένου του ότι το σχολικό έτος και η διάρκεια των μαθημάτων ξεκινά από 15 Σεπτεμβρίου και λήγει στις 15 Ιουνίου. Επομένως, για τη σωστή και εύρυθμη λειτουργία του Δημοτικού Ωδείου οι θέσεις είναι απαραίτητες. Το σύνολο της δαπάνης του παραπάνω προσωπικού θα καλυφθεί αποκλειστικά 100% από έσοδα από την καταβολή διδάκτρων από τους ωφελούμενους. Η παρούσα να κοινοποιηθεί στην Αποκεντρωμένη Διοίκηση, προκειμένου να δρομολογηθούν οι διαδικασίες για την έγκριση των απαιτούμενων προσλήψεων. Το Δ.Σ. εξουσιοδοτεί την Πρόεδρο να προβεί σε όλες τις απαραίτητες ενέργειες, ώστε να εκδοθεί η προκήρυξη για την πλήρωση των θέσεων ανάλογα με τις ανάγκες, έπειτα από την έγκριση των αρμόδιων οργάνων. Η απόφαση αυτή έλαβε αύξοντα αριθμό 24/2015 και αναρτάται στο ΔΙΑΥΓΕΙΑ
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 4:22 π.μ.
Δ. Ελλάδα: Πρόγραμμα διασύνδεσης αποφοίτων με την αγορά εργασίας - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Η Περιφερειακή Διεύθυνση Εκπαίδευσης Δυτικής Ελλάδας, ενημερώνει ότι το Ινστιτούτο Εργασίας της ΓΣΕΕ στο πλαίσιο της Πράξης «Εξειδικευμένη παρέμβαση για τη διασύνδεση με την αγορά εργασίας των αποφοίτων ΙΕΚ, ΕΠΑΣ και ΕΠΑΛ» βρίσκεται στον 2ο κύκλο υποβολής αιτήσεων, καθώς οδεύει προς το τέλος της, η ημερομηνία υποβολής των αιτήσεων.
Δυνητικά δικαιούχοι των υποτροφιών είναι οι απόφοιτοι Επαγγελματικών Λυκείων-ΕΠΑΛ του Υ.ΠΟ.ΠΑΙ.Θ, Δημοσίων και Ιδιωτικών Ινστιτούτων Επαγγελματικής Κατάρτισης (ΙΕΚ) που είτε διαθέτουν Κρατική Βεβαίωση Πιστοποίησης είτε Βεβαίωση Επαγγελματικής Κατάρτισης και δεν έχουν συμπληρώσει το 29ο έτος της ηλικίας τους κατά την ημερομηνία υποβολής όπως επίσης είναι δημότες των 8 «Περιφερειών Σύγκλισης» (ήτοι Ανατολική Μακεδονία-Θράκη, Ήπειρος, Δυτική Ελλάδα, Θεσσαλία, Πελοπόννησος, Κρήτη, Ιόνια Νησιά και Βόρειο Αιγαίο).
Το καθαρό ύψος της χορηγούμενης υποτροφίας έχει οριστεί σε 400€ ανά ωφελούμενο για το θεωρητικό μέρος (διάρκειας 80 ωρών) και σε 480€ ανά ωφελούμενο για κάθε μήνα και για χρονικό διάστημα έως 6 μηνών από την τοποθέτησή του στην επιχείρηση για απόκτηση επαγγελματικής εμπειρίας, ενώ επιπλέον των ανωτέρω ποσών προβλέπεται η καταβολή των αναλογουσών ασφαλιστικών εισφορών από τους Φορείς Υλοποίησης.
Η περίοδος υποβολής αιτήσεων (2ος κύκλος) για τους απόφοιτους είναι 2 Μαρτίου έως 15 Μαρτίου 2015, οπότε παρακαλούμε για τις άμεσες ενέργειές σας.
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 4:18 π.μ.
Το πρόγραμμα του ΟΑΕΔ που είναι ανοικτό απο το 2011 και παραμένουν 9.000 κενές θέσεις - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Το πρόγραμμα του ΟΑΕΔ που είναι ανοικτό απο το 2011 και παραμένουν 9.000 κενές θέσεις Ενα πρόγραμμα το οποίο παραμένει ανοικτό απο το 2011 με όνομα «Επιταγή επανένταξης» στην αγορά εργασίας, με τη μετατροπή του επιδόματος ανεργίας σε οικονομική ενίσχυση για την εργασία 9.000 επιδοτούμενων ανέργων μπορούν να χρησιμοποιήσουν οι επιχειρήσεις ώστε να επιδοτηθούν για προσλήψεις ανέργων που επιθυμούν όμως να χρησιμοποιήσουν το επίδομα ανεργίας τους ώστε να εργαστούν Στόχος του προγράμματος όπως αναφέρει ο ΟΑΕΔ είναι η πρόσληψη από επιχειρήσεις και γενικά εργοδότες του ιδιωτικού τομέα επιδοτούμενων ανέργων δικαιούχων «επιταγής επανένταξης στην αγορά εργασίας», προκειμένου να επανενταχθούν ταχύτερα στην αγορά εργασίας. * Δικαιούχοι: επιχειρήσεις και γενικά εργοδότες του ιδιωτικού τομέα * Ωφελούμενοι: 10.000 επιδοτούμενοι άνεργοι δικαιούχοι της επιταγής επανένταξης στην αγορά εργασίας * Κενές 9.000 θέσεις * Ποσό επιχορήγησης: Μέχρι το ανώτατο ποσό του επιδόματος ανεργίας για τους πρώτους μήνες (μέχρι τη λήξη του επιδόματος) και το 90% των συνολικών ασφαλιστικών εισφορών (εργοδοτών και εργαζομένων) μέχρι το ποσό (του μισθού) των 751,39 ευρώ * Διάρκεια 24 μήνες συν 12 μήνες δέσμευση, δηλαδή ο εργοδότης που θα πάρει την επιδότηση αναλαμβάνει την υποχρέωση να απασχολήσει τους ανέργους για ένα έτος μετά τη λήξη του προγράμματος. Η συνολική διάρκεια δηλαδή φτάνει τα 3 χρόνια. Το πρόγραμμα τρέχει από τις 19/11/2011 και ακόμη δεν έχει συμπληρωθεί ο αριθμός που επιδοτείται ενώ ο Οργανισμός δέχεται ηλεκτρονικά ακόμη αιτήσεις απο τις επιχειρήσεις Δικαιούχοι είναι όλες οι επιχειρήσεις και γενικά εργοδότες του ιδιωτικού τομέα. Για να υπαχθούν επιχειρήσεις και γενικά εργοδότες στο πρόγραμμα, δεν θα πρέπει να έχουν προβεί, κατά τη διάρκεια του εξαμήνου πριν την αίτηση υπαγωγής στο πρόγραμμα, σε μείωση προσωπικού λόγω καταγγελίας σύμβασης εργασίας. Σε περίπτωση απόλυσης θα πρέπει να έχουν προβεί σε αντικατάσταση του μισθωτού έως την ημερομηνία υποβολής των αιτήσεων συμμετοχής στο πρόγραμμα. Η ανωτέρω προϋπόθεση ισχύει και για επιχειρήσεις που δημιουργήθηκαν μετά από μεταβίβαση ή αλλαγή νομικής μορφής ή διάλυση και επαναλειτουργία στον ίδιο ή σε άλλο χώρο με το αυτό αντικείμενο δραστηριότητας. Δεν θεωρείται μείωση η καταγγελία σύμβασης εργασίας λόγω συνταξιοδότησης και η καταγγελία σύμβασης εργασίας ορισμένου χρόνου που οφείλεται σε σπουδαίο λόγο, που αφορά στον εργαζόμενο, εφόσον προσκομίζονται τα απαραίτητα δικαιολογητικά. Δεν υπάγονται: * Όλες οι επιχειρήσεις που διέπονται, όσον αφορά στην πρόσληψη του προσωπικού τους, από τις διατάξεις του ν. 2190/94 (ΦΕΚ 28/Α/03.03.1994) και του ν. 3812 (ΦΕΚ 234/Α/28.12.2009). * Τα νυχτερινά κέντρα και οι εταιρείες προσωρινής απασχόλησης (άρθρο 20 του ν.2956/2001), για μισθωτούς τους που παρέχουν εργασία σε άλλον εργοδότη (έμμεσος εργοδότης). * Οι επιχειρήσεις που θα απασχολήσουν τους δικαιούχους «επιταγής επανένταξης στην αγορά εργασίας» τις βραδινές ώρες πέραν της 22ης ώρας * Οι επιχειρήσεις παροχής υπηρεσιών καθαριότητας και φύλαξης. * Επιχειρήσεις που εξαιρούνται σύμφωνα με τον Κανονισμό (ΕΚ) αριθ. 1998/2006 της Επιτροπής για τις ενισχύσεις ήσσονος σημασίας (de minimis). ο Οι επιχειρήσεις που δραστηριοποιούνται στον τομέα της αλιείας (από την πρωτογενή αλιεία και την υδατοκαλλιέργεια έως και την τελική διάθεση και εμπορία των προϊόντων της στην αγορά, π.χ. ιχθυοπωλεία), ο Οι επιχειρήσεις που δραστηριοποιούνται στον τομέα του άνθρακα (π.χ. εταιρείες εξόρυξης, ορυχεία κλπ), ο Οι επιχειρήσεις που δραστηριοποιούνται στον τομέα της πρωτογενούς παραγωγής γεωργικών προϊόντων, ο Οι επιχειρήσεις που ασχολούνται με τη μεταπώληση σε μεταπράτες ή εμπόρους των γεωργικών προϊόντων και η επιχορήγηση μετακυλύει στους παραγωγούς, άμεσα ή έμμεσα [οι δραστηριότητες στη γεωργική εκμετάλλευση, οι οποίες είναι απαραίτητες προκειμένου να προετοιμασθεί το προϊόν για την πρώτη πώληση (π.χ. συγκομιδή, κοπή και αλώνισμα των σιτηρών, συσκευασία των αυγών) ή η πρώτη πώληση προς μεταπωλητές ή προς μεταποιητικές επιχειρήσεις]. * Ατομικές επιχειρήσεις για άτομα που είναι σύζυγοι ή συνδέονται με α' βαθμού συγγένεια εξ αίματος ή εξ αγχιστείας με τον επιχειρηματία. * Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους εταίρους στις Ο.Ε. και Ε.Ε., για τα μέλη του Δ.Σ. στις Α.Ε., για τους εταίρους στις Ε.Π.Ε., καθώς και οι σύζυγοι και οι συγγενείς α' βαθμού εξ αίματος ή εξ αγχιστείας αυτών. * Οι συνεταιρισμοί για τα μέλη τους. * Όταν το αντικείμενο εργασιών μίας επιχείρησης είναι σύνθετο και το ένα από τα αντικείμενα εξαιρείται του προγράμματος. * Οι επιχειρήσεις που χαρακτηρίζονται ως προβληματικές . δείτε εδώ την προκήρυξη Οι Επιχειρήσεις - Εργοδότες (Δικαιούχοι) υποβάλλουν την αίτηση ηλεκτρονικά εδώ
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 4:09 π.μ.
Γιατί θα γίνει εκτός ΑΣΕΠ η επαναπρόσληψη 3.900 στο Δημόσιο - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Το υπουργείο Εσωτερικών εκτιμά ότι δεν απαιτείται η συμμετοχή της Ανεξάρτητης Αρχής
Εκτός των διαδικασιών ΑΣΕΠ θα γίνει η διαδικασίας επαναπρόσληψης στο Δημόσιο των 3.900 υπαλλήλων (όπως έχει προαναγγελθεί από τον αναπληρωτή υπουργό, Γιώργος Κατρούγκαλο) που είτε είχαν απολυθεί είτε είχαν τεθεί σε διαθεσιμότητα.
Σύμφωνα με πληροφορίες που επικαλείται το aftodioikisi.gr, το υπουργείο Εσωτερικών και Διοικητικής Ανασυγκρότησης αναφέρει πως η πλειοψηφία των επαναπροσληφθέντων θα επιστρέψει στις αρχικές του θέσεις και μια μικρή μειοψηφία θα στελεχώσει εθελοντικά θέσεις που τώρα είναι κενές και απαιτείται προσωπικό, έτσι προκειμένου να επισπευσθεί η επιστροφή των απολυμένων θα παρακαμφθεί το ΑΣΕΠ ως μη αναγκαίο.
Τις περασμένες εβδομάδες, υπήρξε σύγκρουση του αναπληρωτή υπουργού Διοικητικής Μεταρρύθμισης και της διοίκησης της Ανεξάρτητης Αρχής (ΑΣΕΠ) καθώς παρά την εντολή για πάγωμα όλων των απολύσεων που είχε δώσει ο κ. Κατρούγκαλος, το ΑΣΕΠ δημοσιοποίησε πίνακα με τα ονόματα εκπαιδευτικών που ετίθεντο σε διαθεσιμότητα.
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 3:46 π.μ.
Άμεσα 1.057 προσλήψεις σε ΕΛΤΑ και Δήμους - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Το πράσινο φως από τον ΑΣΕΠ αναμένεται προκειμένου να προχωρήσουν οι προσλήψεις που αφορούν εποχικό προσωπικό σε ΕΛΤΑ και Δήμους.
Ήδη τρέχουν 321 θέσεις σε μουσεία της χώρας που αφορούν σε θέσεις φυλάκων και καθαριστριών, ενώ μέσα στις επόμενες ημέρες αναμένεται να εγκριθούν άλλες 300 θέσεις για τις ίδιες ειδικότητες.
Συνολικά 321 θέσεις φυλάκων και καθαριστριών σε μουσεία
Αναμένεται να εγκριθούν άλλες 300 θέσεις για τις ίδιες ειδικότητες.
Σε Κρήτη, Χαλκιδική, Λάρισα και Στερεά τα ΕΛΤΑ αναζητούν 86 διανομείς
Οι Δήμοι της χώρας έλαβαν ήδη έγκριση για την πρόσληψη 184 γυμναστών
Στη ΔΕΗ ανοίγουν 30 θέσεις για εργάτες και τεχνίτες
Το ΙΜΕ της ΓΣΕΒΕΕ αναζητά 7 πτυχιούχους με προϋπηρεσία τουλάχιστον ενός έτους
Σε ΑΕΙ και ΤΕΙ όλης της χώρας θα γίνουν 39 συμβάσεις έργου
ΠΗΓΗ: i-DISEIS.GR
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 3:12 π.μ.
Προσλήψεις προσωπικού ασφαλείας στο Μουσείο της Ακρόπολης - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά πενήντα δύο (52) ατόμων ΔΕ Προσωπικό Ασφάλειας για την κάλυψη εποχικών και παροδικών αναγκών του ανακοίνωσε το Μουσείο της Ακρόπολης. Οι ενδιαφερόμενοι καλούνται να συμπληρώσουν και να υπογράψουν την αίτηση στο ειδικό ΕΝΤΥΠΟ ΑΣΕΠ ΣΟΧ.3 και να την υποβάλουν, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, στα γραφεία της υπηρεσίας στην ακόλουθη διεύθυνση: Μουσείο Ακρόπολης, Διονυσίου Αρεοπαγίτου 15, Τ.Κ. 117 42 - Αθήνα, υπ' όψιν κ. Δήμητρας Λεμπέση (τηλ. επικοινωνίας: 210 - 9000900, εσωτ. 419). Το εμπρόθεσμο των αιτήσεων κρίνεται με βάση την ημερομηνία ταχυδρομικής σφραγίδας, που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων. Δείτε τα προσόντα και τα δικαιολογητικά των θέσεων της προκήρυξης ΕΔΩ
Τα 5 ανοιχτά προγράμματα του ΟΑΕΔ για 19.360 ανέργους - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Εργασία σε 19.360 ανέργους αλλά και σύνταξη για 100 ασφαλισμένους που δεν συμπληρώνουν τον απαιτούμενο αριθμό ημερομισθίων για να υποβάλουν τις αιτήσεις συνταξιοδότησης προσφέρουν πέντε προγράμματα απασχόλησης του ΟΑΕΔ επειδή οι αιτήσεις που υπέβαλαν οι επιχειρήσεις, οι τοπικοί φορείς, αλλά και οι ίδιοι οι ενδιαφερόμενοι δεν κάλυψαν το συνολικό αριθμό των προσφερόμενων θέσεων! Τα προγράμματα αυτά απευθύνονται σε όλους ανεξαιρέτως τους ανέργους και μάλιστα έχουν «ρήτρες» εγγυημένης απασχόλησης ως και 4 χρόνια Η ανταπόκριση όμως που εκδηλώθηκε σε αυτά, τόσο από τις επιχειρήσεις όσο και από τοπικούς φορείς, είναι περιορισμένη, με αποτέλεσμα αυτή τη στιγμή, και σύμφωνα με τα επίσημα στοιχεία του ΟΑΕΔ να βρίσκονται κενές 19.360 θέσεις για εργασία και άλλες 100 για απασχόληση με πληρωμένα «ένσημα» όσων είναι πλησίον της σύνταξης. Συνολικά, σύμφωνα με τον Ελεύθερο Τύπο, 19.460 άνεργοι αλλά και εκατοντάδες επιχειρήσεις μπορούν να επωφεληθούν από τα πέντε προγράμματα του ΟΑΕΔ που είναι ανοιχτά για την υποβολή αιτήσεων και με εγκεκριμένη χρηματοδότηση! Το στοιχείο, δε, που καθιστά αυτά τα προγράμματα πιο αποδοτικά από όσα εφαρμόζονται για την τόνωση της απασχόλησης είναι ότι απευθύνονται σε όλη την γκάμα των επιχειρήσεων, δηλαδή και σε μεγάλες αλλά κυρίως σε μικρές και πολύ μικρές επιχειρήσεις, ιδίως αυτές των «μικρών» τοπικών κοινωνιών, όπου είναι πιο εύκολο να «περπατήσουν» καθώς οι άνεργοι μπορούν να «κινητοποιήσουν» τους εργοδότες για να τους απασχολήσουν με αμοιβαία οφέλη. Οι μεν επιχειρήσεις θα λάβουν επιδότηση και μάλιστα σημαντικά αυξημένη από τον ΟΑΕΔ, ενώ οι άνεργοι θα ενταχθούν στο παραγωγικό δυναμικό και θα αποτελούν ενεργά μέλη της κοινωνίας. Μάλιστα, ο μισθός για τα εν λόγω προγράμματα βάσει του οποίου καταβάλλεται και η επιδότηση παραμένει στα 751,39 ευρώ, έπειταά από σχετική τροποποίηση. Ποια είναι τα 5 «ανοιχτά» προγράμματα του ΟΑΕΔ που έχουν κενές θέσεις Τα 5 ανοιχτά προγράμματα του ΟΑΕΔ που μπορούν να απορροφήσουν 19.360 ανέργους είναι: 1. Πρόγραμμα «Επιταγή επανένταξης» στην αγορά εργασίας, με τη μετατροπή του επιδόματος ανεργίας σε οικονομική ενίσχυση για την εργασία 10.000 επιδοτούμενων ανέργων. Στόχος του προγράμματος είναι η πρόσληψη από επιχειρήσεις και γενικά εργοδότες του ιδιωτικού τομέα επιδοτούμενων ανέργων δικαιούχων «επιταγής επανένταξης στην αγορά εργασίας», προκειμένου να επανενταχθούν ταχύτερα στην αγορά εργασίας. * Δικαιούχοι: επιχειρήσεις και γενικά εργοδότες του ιδιωτικού τομέα * Ωφελούμενοι: 10.000 επιδοτούμενοι άνεργοι δικαιούχοι της επιταγής επανένταξης στην αγορά εργασίας * Κενές 9.000 θέσεις * Ποσό επιχορήγησης: Μέχρι το ανώτατο ποσό του επιδόματος ανεργίας για τους πρώτους μήνες (μέχρι τη λήξη του επιδόματος) και το 90% των συνολικών ασφαλιστικών εισφορών (εργοδοτών και εργαζομένων) μέχρι το ποσό (του μισθού) των 751,39 ευρώ * Διάρκεια 24 μήνες συν 12 μήνες δέσμευση, δηλαδή ο εργοδότης που θα πάρει την επιδότηση αναλαμβάνει την υποχρέωση να απασχολήσει τους ανέργους για ένα έτος μετά τη λήξη του προγράμματος. Η συνολική διάρκεια δηλαδή φτάνει τα 3 χρόνια. 2. Πρόγραμμα επιχορήγησης επιχειρήσεων για την πρόσληψη 10.000 ωφελουμένων των δράσεων «Τοπικά σχέδια για την απασχόληση, προσαρμοσμένα στις ανάγκες των τοπικών αγορών εργασίας ΤοπΣΑ» και «Τοπικές δράσεις κοινωνικής ένταξης για ευάλωτες ομάδες ΤοπΕΚΟ». Το ποσό επιχορήγησης στον εργοδότη καλύπτει τμήμα του μισθολογικού κόστους. * Δικαιούχοι: Επιχειρήσεις και γενικά εργοδότες του ιδιωτικού τομέα, που ασκούν οικονομική δραστηριότητα. * Ωφελούμενοι: 10.000 εγγεγραμμένοι άνεργοι που διαθέτουν βεβαίωση συμμετοχής σε πρόγραμμα ΤοπΣΑΤοπΕΚΟ από την αρμόδια Αναπτυξιακή Σύμπραξη (ΑΣ). * Κενές θέσεις: 9.500 * Ποσό επιχορήγησης 15 ευρώ την ημέρα για συμμετέχοντες κάτω των 25 ετών και 18 ευρώ την ημέρα για τους συμμετέχοντες άνω των 25 ετών (μέχρι 25 ημερομίσθια) * Διάρκεια: 4 μήνες συνολικά 3. Πρόγραμμα ειδικό τριετές ενίσχυσης εργοδοτών με επιχορήγηση που αντιστοιχεί στο ύψος των συνολικών ασφαλιστικών εισφορών για την πρόσληψη 2.300 ανέργων Ατόμων με Αναπηρίες (ΑμεΑ), απεξαρτημένων από εξαρτησιογόνες ουσίες, αποφυλακισμένων, νεαρών παραβατικών ατόμων ή νεαρών ατόμων που βρίσκονται σε κοινωνικό κίνδυνο και πρόγραμμα επιχορήγησης 50 θέσεων εργονομικής διευθέτησης του χώρου εργασίας για άτομα με Αναπηρίες (ΑμεΑ). * Δικαιούχοι: Επιχειρήσεις και γενικά εργοδότες που ασκούν οικονομική δραστηριότητα * Ωφελούμενοι: 2.300 εγγεγραμμένοι άνεργοι ΑμεΑ, αποφυλακισμένοι, απεξαρτημένοι * Κενές 800 θέσεις * Ποσό επιχορήγησης: Στο ύψος των μηνιαίων ασφαλιστικών εισφορών εργοδοτών και εργαζομένων που αντιστοιχούν μέχρι το ποσό (του μισθού) των 751,39 ευρώ * Διάρκεια: Τρία χρόνια επιχορήγηση συν ένα ένα χρόνο δέσμευση, δηλαδή απασχόληση συνολικά για 4 χρόνια! 4. Πρόγραμμα Επιχορήγησης 800 Νέων ελευθέρων επαγγελματιών ανέργων Ατόμων με Αναπηρίες (ΑμεΑ), απεξαρτημένων από εξαρτησιογόνες ουσίες και αποφυλακισμένων ατόμων και Πρόγραμμα Επιχορήγησης 50 θέσεων εργονομικής διευθέτησης του χώρου εργασίας για Ατομα με Αναπηρίες (ΑμεΑ). * Ωφελούμενοι: Εγγεγραμμένοι άνεργοι ΑμεΑ, αποφυλακισμένοι, απεξαρτημένοι. * Κενές 60 θέσεις. * Ποσό επιχορήγησης: 28.000 εϋρώ (προκαταβολή 7.000 ευρώ και 3.500 ευρώ ανά εξάμηνο) * Διάρκεια: Τρία χρόνια 5. Πρόγραμμα επιχορήγησης ιδιωτικών επιχειρήσεων για την απασχόληση 2.500 ανέργων που βρίσκονται στο στάδιο πλησίον της σύνταξης (ΛΑΕΚ 1). * Δικαιούχοι: Επιχειρήσεις και γενικά εργοδότες του ιδιωτικού τομέα, που ασκούν οικονομική δραστηριότητα * Ωφελούμενοι: 2.500 άνεργοι πλησίον της θεμελίωσης συνταξιοδοτικού δικαιώματος (πρέπει είτε να απέχουν πέντε έτη από τη συμπλήρωση του ηλικιακού ορίου για πλήρη σύνταξη είτε να τους υπολείπονται μέχρι 1.500 ένσημα). Στο πρόγραμμα μπορούν να ενταχθούν τόσο οι άνεργοι που έχουν συμπληρώσει τις 4.500 ημέρες, αλλά δεν έχουν το όριο ηλικίας των 67 ετών, όσο και άνεργοι οι οποίοι δεν έχουν τις απαιτούμενες ημέρες ασφάλισης (4.500 ημέρες) και πλησιάζουν στα 67 για να πάρουν σύνταξη. * Κενές 100 θέσεις * Ποσό επιχορήγησης: 1115 ευρώ την ημέρα (προσαύξηση ανά έτος απασχόλησης του ωφελουμένου)
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 2:31 π.μ.
Hμερίδα με τίτλο «Γυναικεία - Κοινωνική Επιχειρηματικότητα» - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Ο Σύνδεσμος Μελών Γυναικείων Σωματείων Ηρακλείου και Ν. Ηρακλείου και το Δίκτυο Παρέμβασης Γυναικών Κρήτης με αφορμή την υλοποίηση δράσεων ενταγμένων σε ευρωπαϊκά προγράμματα, διοργανώνουν κοινή ενημερωτική ημερίδα με τίτλο «Γυναικεία - Κοινωνική Επιχειρηματικότητα».
Η ημερίδα θα περιλαμβάνει εισηγήσεις και ομιλίες από εξειδικευμένους επαγγελματίες στον χώρο των επιχειρήσεων και θα πραγματοποιηθεί την Τετάρτη 11/03/2015 από τις 11:00-14:00, στο επιμελητήριο Ηρακλείου, στην αίθουσα Καρούζου.
Απευθύνεται στις ωφελούμενες των παραπάνω σχεδίων δράσεις, αλλά και σε όσους ενδιαφέρονται για την κοινωνική επιχειρηματικότητα. Ο στόχος της συγκεκριμένης δράσης είναι η ενημέρωση και η κινητοποίηση των γυναικών για την συμμέτοχη τους σε κοινωνικούς συνεταιρισμούς αλλά και στην επιχειρηματική και οικονομική ζωή του τόπου μας με αναβαθμισμένους όρους.
Επιμελητήριο Ηρακλείου, 11:00-14:00
Θεματική Ενότητα Α΄
«Γυναικεία Κοινωνική Επιχειρηματικότητα Μύθος ή Λύση»
Νικόλαος Σπετσίδης, Σύμβουλος Επιχειρηματικής Ανάπτυξης –Σύμβουλος Marketing
«Η Επιχειρηματικότητα των Γυναικών στην Ελλάδα»
Καλλιόπη Λυδατάκη, Φοροτεχνικός, Αντιπρόεδρος του Δικτύου Παρέμβασης Γυναικών Κρήτης
«Κοινωνική Επιχειρηματικότητα»
Καλλιάνης Παναγιώτης, Οικονομολόγος
«Νέα Δεδομένα της Αγοράς Εργασίας»
Ολυμπία Καρέτσου Κουτουλάκη, Συντ. Μηχανικός Παραγωγής & Διοίκησης, Σύμβουλος Σταδιοδρομίας Ενηλίκων, Γ. Γραμματέας του Δικτύου
Θεματική Ενότητα Β΄
«Γυναικεία Επιχειρηματικότητα: Επιτυχημένα παραδείγματα»
Μαρία Πιτσικάκη, Πρόεδρος Αναπτυξιακού Συλλόγου Γυναικών Επιχειρηματιών
«Κοινωνική Επιχειρηματικότητα : Παρουσίαση επιχείρησης»
Κατερίνα Καναβάκη, ΚΟΙΝ.Σ.ΕΠ «Αρετούσα»
Η ημερίδα πραγματοποιείται με αφορμή την υλοποίηση δράσεων ενταγμένων σε ευρωπαϊκά προγράμματα.
ΠΗΓΗ: ΔΗΜΟΣ ΗΡΑΚΛΕΙΟΥ
Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 2:00 π.μ.